b"\n_START_ARTICLE_\nAlexandra (Nova Zelanda)\n_START_SECTION_\nHist\xc3\xb2ria\n_START_PARAGRAPH_\nAlexandra va ser fundat arran de la quimera de l'or d'Otago en la d\xc3\xa8cada de 1860. Va ser anomenada en honor a Alexandra de Dinamarca. Aleshores era conegut als miners com a \xc2\xabLower Township\xc2\xbb, \xc2\xabJunction Township\xc2\xbb i \xc2\xabManuherikia\xc2\xbb. _NEWLINE_En la d\xc3\xa8cada de 1980, degut al creixement demogr\xc3\xa0fic, molts horts van ser destru\xc3\xafts per poder construir.\n_START_SECTION_\nGeografia\n_START_PARAGRAPH_\nAlexandra \xc3\xa9s un municipi que serveix les \xc3\xa0rees properes que formen part de la ind\xc3\xbastria fruitera. Les vinyes tamb\xc3\xa9 s\xc3\xb3n una altra ind\xc3\xbastria econ\xc3\xb2mica del districte. Alexandra t\xc3\xa9 la vinya m\xc3\xa9s austral del m\xc3\xb3n, anomenada Black Ridge._NEWLINE_El poble \xc3\xa9s un dest\xc3\xad tur\xc3\xadstic popular. Durant els mesos d'estiu l'equip de criquet Otago Volts hi juga ocasionalment, aportant a Alexandra uns quants milers de turistes per cada partit. _NEWLINE_Alexandra es localitza a 112,13 quil\xc3\xb2metres de Dunedin; a 321,89 quil\xc3\xb2metres de Christchurch; a 620,96 quil\xc3\xb2metres de Wellington i a 1.038,04 quil\xc3\xb2metres d'Auckland.\n_START_SECTION_\nPol\xc3\xadtica\n_START_PARAGRAPH_\nNacionalment, Alexandra es localitza a la circumscripci\xc3\xb3 electoral general de Waitaki i a la circumscripci\xc3\xb3 electoral maori de Te Tai Tonga de la Cambra de Representants de Nova Zelanda._NEWLINE_Waitaki es considera una circumscripci\xc3\xb3 electoral hist\xc3\xb2ricament i actualment conservadora. Des de les eleccions de 2008 ha guanyat sempre el Partit Nacional, i el Partit Laborista no ha guanyat des de les eleccions de 1987. Des de les eleccions de 2008 ha guanyat sempre Jacqui Dean. En les eleccions de 2011 Dean guany\xc3\xa0 amb el 61,45% del vot de la circumscripci\xc3\xb3. En segon lloc qued\xc3\xa0 Barry Monks del Partit Laborista amb el 24,02% del vot._NEWLINE_Te Tai Tonga, per altra banda, es considera una circumscripci\xc3\xb3 liberal. Des de les eleccions de 2011, i entre les eleccions de 1999 i 2005, ha guanyat sempre el Partit Laborista. Des de les eleccions de 2011 ha guanyat sempre Rino Tirikatene. En les eleccions de 2011 Tirikatene guany\xc3\xa0 amb el 40,62% del vot de la circumscripci\xc3\xb3. En segon lloc qued\xc3\xa0 Rahui Katene del Partit Maori amb el 31,79% del vot."